Oddgeir Bruaset

Oddgeir Bruaset (født 10. desember 1944 Måndalen i nåværende Rauma) er en norsk journalist, forfatter og programleder. Han er kjent fra serier på NRK.Han er utdannet lærer fra Volda lærarskule, og har studert ved Universitetet i Bergen.  Han arbeidet et par år som lærer i Volda, før han i 1971 kom til NRK Møre og Romsdal (Ålesund), og der ble han verende helt til han i 2014 gikk av med pensjon. De første årene arbeidet Bruaset mest i radioen, men i 1982 ble han tilsatt i en nyopprettet fjernsynsstilling. Siden har han arbeidet med å lage TV-program, mange med kulturhistorisk tilknytning. Mest kjent har han blitt for serien Der ingen skulle tru at nokon kunne bu (2001–2014). Han er også en mye brukt foredragsholder.
Bruaset har skrevet et trettitalls bøker og er tildelt en rekke utmerkelser. 
Oddgeir Bruaset er gift og har fire barn og fem barnebarn. Han bor i Spjelkavik i Ålesund.


== Utgivelser ==
Folket langs Storfjorden (Samlaget, 1991). Fotografi av Per Eide
Orkanen (Samlaget, 1992).  Om nyttårsorkanen.
Lagnader langs fjorden (Samlaget, 1994).  Bosetting ved Storfjorden siden 1600-tallet.
Jostedalsbreen (Samlaget, 1996).  Fotografi av Terje Ringen.
Romsdal – folket og landskapet (Samlaget, 1997).
Fargerike romsdalingar (Samlaget, 1998)
Brød og kaker gjennom 100 år (Baker Kjersem, 1998).
Sunnmøre og sunnmøringen (Samlaget, 1999).  Fotografi av Johannes Jensås.
Geiranger – juvel i fjordlandet (2001).  Fotografi av Arne Aasheim.
Nådelaust liv i gåvmilde Hardanger (Genesis forlag, 2001).
Det var midt i julenatt (2001).  Om opphavet til fjorten julesanger, lest av Ella Gyri Groven.
I tråd med tida (Rauma Ullvarefabrikk, 2002).
Eg bur oppå ein plass – i Sogn (Genesis forlag, 2003).
Folket langs Storfjorden II (Genesis forlag, 2004).  Fotografi av Per Eide.
Skap og skapertrang (Grande Trevare, 2004).
Der ingen skulle tru at nokon kunne bu (Genesis forlag, 2005).  Bygget på TV-serien med samme navn.  Fotografi av Tor Sivertstøl.
På fjellhylle og havstrand (Genesis forlag, 2006).  Om gårder i Nordfjord.  Fotografi av Tor Sivertstøl.
Arven I (2007).  Fotografi av Oddbjørn Monsen.
Arven II (2007).  Fotografi av Oddbjørn Monsen.
Det lyser i stille grender (Genesis forlag, 2009, ISBN 9788247603567).
Der ingen skulle tru at nokon kunne bu II (NRK Aktivum/Aschehoug, 2009). Bygget på TV-serien med samme navn. Fotografi av Tor Sivertstøl.
Hardanger. Gåvmildt og nådelaust (Genesis forlag, 2010). Fotografi av Tor Sivertstøl.
Det veglause folket – i Rogaland (Genesis forlag, 2011).
Der ingen skulle tru at nokon kunne bu III (Aschehoug, 2012). Bygget på TV-serien med samme navn. Fotografi av Tor Sivertstøl.
Der ingen skulle tru at nokon kunne bu IV (Cappelen Damm, 2014). Bygget på TV-serien med samme navn. Fotografi av Tor Sivertstøl.
Jul der ingen skulle tru at nokon kunne bu (Vigmostad & Bjørke, 2015). Om juletretradisjoner og julefeiring på avsidesliggende steder.
Folket langs fjorden (Genesis forlag, 2016). Fotografi av Per Eide.
Orkanen - 25 år etter (Det Norske Samlaget, 2016).
Du grøne, glitrande - ei hyllest til juletreet (Vigmostad & Bjørke, 2017) Juletreet gjennom 500 år.
Siden høsten 2014 har juleheftet Jul der ingen skulle tru at nokon kunne bu (Vigmostad & Bjørke) kommet ut.


== Utmerkelser ==
Sunnmørsprisen i 1991
Kringkastingsprisen i 1993
Fylkeskulturprisen i Møre og Romsdal i 1999
Alf Helleviks mediemålpris i 2003
Rauma-ambassadør i 2004
Ålesund bys kunstnerpris i 2007
Medierosen høsten i 2008 for Der ingen skulle tru at nokon kunne bu
Folkets pris under Gullruten 2009
Kongens fortjenstmedalje i sølv i 2009
Årets bygdeprofil i 2012
Horvaprisen i 2013
Norsk Kulturarvs Ærespris i 2013
Hedersprisen under Gullruten 2015
Claus Heibergs minnepris 2018


== Referanser ==